Նադյա Ուլ

**Նադյա Ուլ** (, ), գերմանացի դերասանուհի, որը իր կարիերան սկսել է Պոտսդամի թատրոնում: Ներկայումս նա առավել հայտնի է ֆիլմերում և հեռուստասերիալներում իր բազմաթիվ դերերով։ Նա բազմիցս արժանացել է մրցանակների տարբեր կինոփառատոներում ինչպես Գերմանիայում, այնպես էլ արտասահմանում։

## Կենսագրություն
Նադյա Ուլը ծնվել է 1972 թվականին Գերմանիայի Հանրապետության Շտրալզունդ  քաղաքում։ Մանկուց ապրել է տարբեր սերունդների հարազատների տանը և հասկացել, որ նման համայնքում կարևոր է, որ յուրաքանչյուրն ունենա իր ազատությունը։ Դպրոցական Նադյան հետաքրքրված էր հրաձգությամբ, բալետով, սեղանի թենիսով և մարմնամարզությամբ։ Արվեստի ուսուցչուհին նկատել է նրա տաղանդը ուրիշներին զվարճացնելու և Նադյային խորհուրդ է տվել հաճախել մշակութային կենտրոնում գտնվող թատերական խումբ: Այդ ժամանակվանից ամեն երկուշաբթի նա շտապում էր դասերի, որոնք նա համարում էր շաբաթվա գլխավոր իրադարձությունը։ Նա մեծ ոգևորությամբ կատարում էր տարբեր դերեր երեխաների համար հեքիաթներում և դրվագներ բեմադրություններից ծերանոցում ներկայացումների համար: Հարցին, թե արդյոք Նադյան ցանկանում է պրոֆեսիոնալ դերասանուհի դառնալ, պատասխանը դրական է եղել, բայց ինքն իր համար հասկացել է, որ ավելի լավ է մեծանալ ու զարգանալ՝ որոշ չափով մնալով երեխա։

Չորս տարի (1990-ից 1994 թվականներ) Նադյա Ուլը Լայպցիգի երաժշտության և թատրոնի բարձրագույն համալսարանում սովորում էր տիրապետել դերասանական մասնագիտության նրբություններ: Ուսման ընթացքում նա իր դեբյուտն է ունեցել կինոյում։ 1994 թվականին նա առաջին անգամ հայտնվել է Պոտսդամի Հանս Օտտո թատրոնի բեմում, որտեղ խաղացել է *Վիոլային*` Շեքսպիրի «Տասներկուերորդ գիշեր», *Պոլլի Փիչումին*` Բրեխտի «Երեք գրոշանոց օպերայում», *Գրետչենին*` Գյոթեի «Ֆաուստ»-ում և *Պաուլին*` Պլենզդորֆի «Պաուլի և Պաուլի լեգենդը» վեպում։ Սկսելով իրեն փորձել կինոյում դեռ համալսարանական ուսման փուլում՝ Նադյա Ուլը 1995 թվականից հիմնականում նկարահանվել է ֆիլմերում և հեռուստասերիալներում, որտեղ նա համոզիչ կերպով ցուցադրել է վերափոխման իր տաղանդը։

2000 թվականին դերասանուհու հատնիության առաջընթացը դարձավ նրա դերը ռեժիսոր Ֆոլկեր Շլյոնդորֆի «Լռություն կրակոցից հետո» ֆիլմում, որը մարմնավորում էր ծայրահեղ երիտասարդ գործարանային հարբեցող ՌԱՖ-ի ահաբեկիչ Տատյանայի՝ Ռիտայի ընկերոուհու: Երկու դերասանուհիներն էլ Բեռլինի 50-րդ կինոփառատոնում արժանացել են «Արծաթե արջի» մրցանակին՝ Ռիտայի և Տատյանայի դերերը խաղալու համար։

Նախքան «Ամառ պատշգամբում» (2005 թվական) ֆիլմի նկարահանումները, ռեժիսոր Անդրեաս Դրեզենը Նադյա Ուլին խորհուրդ է տվել մի քանի շաբաթով այցելել ծերանոց, որպեսզի ընտելանա Նայքի՝ հյուր բուժքրոջ () դերին, որը դերասանուհին ի վերջո խաղաց հազվագյուտ իսկությամբ։

2008 թվականին Նադյա Ուլը համոզիչ կերպով խաղացել է RAF-ի ահաբեկիչ Բրիջիթ Մոնհաուպտի դերը «Բաադեր-Մայնհոֆ համալիրը» ֆիլմում, որի ռեժիսորն Ուլի Էդելն է և սցենարիստ Բերնդ Էյխինգերը (հիմնված լրագրող Ստեֆան Օսթի համանուն գրքի վրա)։

Հանցագործի և զոհի հակադրվող դերերը խաղալը դերասանուհու համար դարձավ ստեղծագործական մարտահրավեր և զգացմունքային փորձություն։ Նույն 2008 թվականին Նադյա Ուլը միաժամանակ նկարահանվեց «Մոգադիշու» հեռուստատեսային ֆիլմում, որտեղ նա մարմնավորեց իրական բորտուղեկցորդուհի Գաբրիելա Դիլմանին, ով դարձավ ահաբեկիչների պատանդ 1977 թվականին Լանդշուտ ինքնաթիռի առևանգման ժամանակ: Հետաքրքիր է, որ պաղեստինցի առևանգողները իրենց պահանջների շարքում վերջնագիր են առաջադրել՝ ազատել RAF ահաբեկիչներին բանտից։

2009 թվականի [:de:Männerherzen «]Տղամարդկանց սրտերը» կատակերգությունում ռեժիսոր և սցենարիստ Սայմոն Վերհովենը Նադյա Ուլին առաջարկել է վաճառողուհու դեր, որի համար նա ստացաել է 2010 թվականին գերմանական կինոմրցանակը «Երկրորդ պլանի լավագույն դերասանուհի» անվանակարգում։ 2014 թվականին Դորիս Դուրիի կողմից նկարահանված [:de:Alles inklusive «]Ամեն ինչ ներառված է» կատակերգությունում Նադյա Ուլը մարմնավորել է մի դստեր, ում հարաբերությունները մոր հետ (Հաննելոր Էլսներըի կատարությամբ) չեն ստացվում։ Այս ֆիլմի հետ կապված, պատասխանելով լրագրողների հարցերին, Նադյա Ուլն իր մասին խոսեց. «*Ես հստակ կանոններով մանկություն եմ ունեցել, ինձ պաշտպանված էի զգում, ինձ սիրում էին, ինձ թույլ էին տալիս ազատ երևակայել... Իմ շրջապատում միշտ մի քանի հոգի կային՝ տատիկներ, պապիկներ, հորեղբայրներ, մորաքույրներ, հորեղբայրներ...*»։
 
Երկար ժամանակ դերասանուհին ապրում էր Բեռլինի Միտտե շրջանում։ 2005 թվականին Նադյա Ուլը և նրա մշտական ​​ընկեր Քեյ Բոքհոլդը ()՝ իր երկու դուստրերի հայրը, Բրանդենբուրգ մայրաքաղաքում գնեցին Պոտսդամի նեոբարոկկո ոճի լքված հին վիլլա, որը պատկանել է մինչև պատերազմը մի բանկիրի, իսկ պատի փլուզումից հետո գրավել են սքվոթինգները: Այդ ժամանակվանից ի վեր Նադյա Ուլը հատուկ ուշադրություն է դարձնում կիսաքանդ շենքի փուլային վերանորոգմանը և բնակարանների բարելավմանը, որպեսզի իրագործի «բազմասերունդ տան» իր երազանքը, որտեղ կարող են ապրել իր հարազատներն ու ընկերները՝ փոքր ու մեծ:

2008 թվականին Բրանդենբուրգի ամենահայտնի անձնավորությունների 30 անունների ցանկում Նադյա Ուլը չորրորդ տեղում էր՝ առաջ անցնելով Գյունթեր Յաուխից և զիջելով միայն Լորիոտին, Ռեգինա Հիլդեբրանդտին, Հենրի Մասկեին։

2017 թվականին գերմանական Zeit թերթին տված հարցազրույցում Նադյա Ուհլը խոստովանել է, որ ինքը դեռ սիրում է իր հայրենիքը՝ ԳԴՀ -ն, «անկախ ամեն ինչից»:

2022 թվականի «ZERV – Հաշվարկի ժամանակը» վեց մասից բաղկացած ֆիլմում, որը պատմում է 1990-ականների սկզբին Գերմանիայի վերամիավորումից անմիջապես հետո Արևելքի և Արևմուտքի քննիչների համագործակցության մասին, ZERV-ի աշխատակից Կարո Շուբերտի () դերը խաղացել է Նադյա Ուլը:

## Ֆիլմագրություն (ընտրված)

## Մրցանակներ
* 2000 թվական, Արծաթե արջ մրցանակ լավագույն դերասանուհու համար «Լռությունը կրակոցից հետո» ֆիլմում (Բիբիանա Բեգլաուի հետ միասին), Բեռլինի կինոփառատոն։
* 2005 թվական, Արծաթե գավաթ (), ժյուրիի միջազգային մրցանակ «Ամառը պատշգամբում» ֆիլմի լավագույն դերասանուհի անվանակարգում (Ինկա Ֆրիդրիխի հետ միասին), Չիկագոյի միջազգային կինոփառատոն։
* 2005 թվական, Բադեն-Բադենի արվեստի փառատոնի ժյուրիի հատուկ մրցանակ «Mord am Meer» ֆիլմում դերասանական նշանակալի նվաճումների համար։
* 2007 թվական, Յուպիտեր (կինոմրցանակ), լավագույն *հեռուստատեսային դերասանուհի* անվանակարգում՝ ֆիլմում իր դերի համար «Բոլորը չեն եղելմարդասպան»։
* 2010 թվական, Գերմանական կինոմրցանակ 2010 *երկրորդ պլանի լավագույն դերասանուհի* անվանակարգում «Männerherzen» ֆիլմում։
* 2010 թվական, [:de:Deutscher Filmpreis 2010]Գերմանական կինոմրցանակ 2010 *լավագույն դերասանուհի* անվանակարգում«Der Tote im Spreewald» ֆիլմում։
* 2013 թվական, Բավարյան հեռուստամրցանակ *լավագույն հեռուստաֆիլմերի դերասանուհի* «Operation Zucker» և «Der Turm»։
* 2013 թվական, Գյունտեր Ռոբախայի մրցանակ *լավագույն դերասանուհի* «Operation Zucker» ֆիլմի կատարած դերի համար։
* 2013 թվական,Բամբի (մրցանակ) *լավագույն ազգային դերասանուհի* անվանակարգում*а *։
* 2016 թվական, Ոսկե տեսածցիկ *լավագույն գերմանացի դերասանուհի* անվանակարգում։
* 2018 թվական, Գերմանական հեռուստամրցանակ 2018 «Մահ գիշերօթիկ դպրոցում» ֆիլմի լավագույն դերասանուհի անվանակարգում։

## Ծանոթագրություններ

## Արտաքին հղումներ
*
* ''Nadja Uhl lässt Hollywood sausen.'' In: *[[Die Welt]]*, 14. August 2004

Կատեգորիա:20-րդ դարի դերասանուհիներ
Կատեգորիա:Գերմանացի դերասանուհիներ
Կատեգորիա:Գերմանացի կինոդերասանուհիներ
Կատեգորիա:Գերմանացիներ
Կատեգորիա:Թատրոնի դերասաններ
Կատեգորիա:Կին
Կատեգորիա:Կինոդերասաններ